athenaeus-soph.deipnosophistae 13.67
Ἅρπαλος δ’ ὁ Μακεδὼν ὁ τῶν Ἀλεξάνδρου πολλὰ χρημάτων συλήσας καὶ καταφυγὼν εἰς Ἀθήνας ἐρασθεὶς Πυθιονίκης πολλὰ εἰς αὐτὴν κατανάλωσεν ἑταίραν οὖσαν καὶ ἀποθανούσῃ πολυτάλαντον μνημεῖον κατεσκεύασεν ἐκφέρων τε αὐτὴν ἐπὶ τὰς ταφάς , ὥς φησι Ποσειδώνιος ἐν τῇ δευτέρᾳ καὶ εἰκοστῇ τῶν Ἱστοριῶν , τεχνιτῶν τῶν ἐπισημοτάτων χορῷ μεγάλῳ καὶ παντοίοις ὀργάνοις καὶ εὐφωνίαις παρέπεμπε τὸ σῶμα . Δικαίαρχος δ’ ἐν τοῖς περὶ τῆς εἰς Τροφωνίου Καταβάσεώς φησι · ταὐτὸ δὲ πάθοι τις ἂν ἐπὶ τὴν Ἀθηναίων πόλιν ἀφικνούμενος κατὰ τὴν ἀπ’ Ἐλευσῖνος τὴν ἱερὰν ὁδὸν καλουμένην . καὶ γὰρ ἐνταῦθα καταστὰς οὗ ἂν φανῇ τὸ πρῶτον ὁ τῆς ᾽ Ἀθηνᾶς ἀφορώμενος νεὼς καὶ τὸ πόλισμα , ὄψεται παρὰ τὴν ὁδὸν αὐτὴν ᾠκοδομημένον μνῆμα οἷον οὐχ ἕτερον οὐδὲ σύνεγγυς οὐδέν ἐστι τῷ μεγέθει . τοῦτο δὲ τὸ μὲν πρῶτον , ὅπερ εἰκός , ἢ Μιλτιάδου φήσειεν ἂν σαφῶς ἢ Περικλέους ἢ Κίμωνος ἤ τινος ἑτέρου τῶν ἀγαθῶν ἀνδρῶν εἶναι , καὶ μάλιστα μὲν ὑπὸ τῆς πόλεως δημοσίᾳ κατεσκευασμένον , εἰ δὲ μή , δεδομένον κατασκευάσασθαι . πάλιν δ’ ὅταν ἐξετάσῃ Πυθιονίκης τῆς ἑταίρας ὄν , τίνα χρὴ προσδοκίαν λαβεῖν αὐτόν ; Θεόπομπος δ’ ἐν τῇ πρὸς Ἀλέξανδρον Ἐπιστολῇ τὴν Ἁρπάλου διαβάλλων ἀκολασίαν φησὶν ἐπίσκεψαι δὲ καὶ διάκουσον σαφῶς παρὰ τῶν ἐκ Βαβυλῶνος ὃν τρόπον Πυθιονίκην περιέστειλεν τελευτήσασαν , ἣ Βακχίδος μὲν ἦν δούλη τῆς αὐλητρίδος , ἐκείνη δὲ Σινώπης τῆς Θρᾴττης τῆς ἐξ Αἰγίνης Ἀθήναζε μετενεγκαμένης τὴν πορνείαν ὥστε γίνεσθαι μὴ μόνον τρίδουλον , ἀλλὰ καὶ τρίπορνον αὐτήν , ἀπὸ πλειόνων δὲ ταλάντων ἢ διακοσίων δύο μνήματα κατεσκεύασεν αὐτῆς · ὃ καὶ πάντες ἐθαύμαζον , ὅτι τῶν μὲν ἐν Κιλικίᾳ τελευτησάντων ὑπὲρ τῆς σῆς βασιλείας καὶ τῆς τῶν Ἑλλήνων ἐλευθερίας οὐδέπω νῦν οὔτε ἐκεῖνος οὔτ’ ἄλλος οὐδεὶς τῶν ἐπιστατῶν κεκόσμηκε τὸν τάφον , Πυθιονίκης δὲ τῆς ἑταίρας φανήσεται τὸ μὲν Ἀθήνησιν , τὸ δ’ ἐν Βαβυλῶνι μνῆμα πολὺν ἤδη χρόνον ἐπιτετελεσμένον . ἣν γὰρ πάντες ᾔδεσαν κοινῆς δαπάνης κοινὴν τοῖς βουλομένοις γιγνομένην , ταύτης ἐτόλμησεν ὁ φίλος εἶναι σοῦ φάσκων ἱερὸν καί τέμενος ἱδρύσασθαι καὶ προσαγορεῦσαι τὸν ναὸν καὶ τὸν βωμὸν Πυθιονίκης Ἀφροδίτης , ἅμα τῆς τε παρὰ θεῶν τιμωρίας καταφρονῶν καὶ τὰς σὰς τιμὰς προπηλακίζειν ἐπιχειρῶν . μνημονεύει τούτων καὶ Φιλήμων ἐν Βαβυλωνίῳ · βασίλισσ’ ἔσῃ Βαβυλῶνος , ἂν οὕτω τύχῃ · τὴν Πυθιονίκην οἶσθα καὶ τὸν Ἅρπαλον . μνημονεύει δ’ αὐτῆς καὶ Ἄλεξις ἐν Λυκίσκῳ .
Lemmas: Ἅρπαλος δέ ὁ Μακεδών ὁ ὁ Ἀλέξανδρος πολύς χρῆμα συλάω καί καταφεύγω εἰς Ἀθῆναι ἐράω Πυθιονίκη πολύς εἰς αὐτός καταναλίσκω ἑταίρα εἰμί καί ἀποθνῄσκω πολυτάλαντος μνημεῖον κατασκευάζω ἐκφέρω τε αὐτός ἐπί ὁ ταφή , ὡς φημί Ποσειδώνιος ἐν ὁ δεύτερος καί εἰκοστός ὁ Ἱστορίη , τεχνίτης ὁ ἐπίσημος χορός μέγας καί παντοῖος ὄργανον καί εὐφωνία παραπέμπω ὁ σῶμα . Δικαίαρχος δέ ἐν ὁ περί ὁ εἰς Τροφώνιος κατάβασις φημί · αὐτός δέ πάσχω τις ἄν ἐπί ὁ Ἀθηναῖος πόλις ἀφικνέομαι κατά ὁ ἀπό Ἐλευσίς ὁ ἱερός ὁδός καλέω . καί γάρ ἐνταῦθα καθίστημι οὗ ἄν φαίνω ὁ πρότερος ὁ ὁ ᾽ Ἀθήνη ἀφοράω ναῦς καί ὁ πόλισμα , ὁράω παρά ὁ ὁδός αὐτός οἰκοδομέω μνῆμα οἷος οὐ ἕτερος οὐδέ σύνεγγυς οὐδείς εἰμί ὁ μέγεθος . οὗτος δέ ὁ μέν πρότερος , ὅς ἔοικα , ἤ Μιλτιάδης φημί ἄν σαφής ἤ Περικλῆς ἤ Κίμων ἤ τις ἕτερος ὁ ἀγαθός ἀνήρ εἰμί , καί μάλα μέν ὑπό ὁ πόλις δημοσίᾳ κατασκευάζω , εἰ δέ μή , δίδωμι κατασκευάζω . πάλιν δέ ὅταν ἐξετάζω Πυθιονίκη ὁ ἑταίρα εἰμί , τίς χρή προσδοκία λαμβάνω αὐτός ; Θεόπομπος δέ ἐν ὁ πρός Ἀλέξανδρος ἐπιστολή ὁ Ἅρπαλος διαβάλλω ἀκολασία φημί ἐπισκοπέω δέ καί διακούω σαφής παρά ὁ ἐκ Βαβυλών ὅς τρόπος Πυθιονίκη περιστέλλω τελευτάω , ὁ Βακχίς μέν εἰμί δούλη ὁ αὐλητρίς , ἐκεῖνος δέ Σινώπη ὁ θρᾷττα ὁ ἐκ Αἰγίνη Ἀθήναζε μεταφέρω ὁ πορνεία ὥστε γίγνομαι μή μόνος τρίδουλος , ἀλλά καί τρίπορνος αὐτός , ἀπό πολύς δέ τάλαντον ἤ διακόσιοι δύο μνῆμα κατασκευάζω αὐτός · ὅς καί πᾶς θαυμάζω , ὅτι ὁ μέν ἐν Κιλικία τελευτάω ὑπέρ ὁ σός βασιλεία καί ὁ ὁ Ἕλλην ἐλευθερία οὐδέπω νῦν οὔτε ἐκεῖνος οὔτε ἄλλος οὐδείς ὁ ἐπιστάτης κοσμέω ὁ τάφος , Πυθιονίκη δέ ὁ ἑταίρα φαίνω ὁ μέν Ἀθήνησι , ὁ δέ ἐν Βαβυλών μνῆμα πολύς ἤδη χρόνος ἐπιτελέω . ὅς γάρ πᾶς οἶδα κοινός δαπάνη κοινός ὁ βούλομαι γίγνομαι , οὗτος τολμάω ὁ φίλος εἰμί σύ φάσκω ἱερός καί τέμενος ἱδρύω καί προσαγορεύω ὁ ναός καί ὁ βωμός Πυθιονίκη Ἀφροδίτη , ἅμα ὁ τε παρά θεός τιμωρία καταφρονέω καί ὁ σός τιμή προπηλακίζω ἐπιχειρέω . μνημονεύω οὗτος καί Φιλήμων ἐν Βαβυλώνιος · βασίλισσα εἰμί Βαβυλών , ἐάν οὕτως τυγχάνω · ὁ Πυθιονίκη οἶδα καί ὁ Ἅρπαλος . μνημονεύω δέ αὐτός καί Ἄλεξις ἐν Λυκίσκος .